CELEX: 62017TB0491
Language: el
Date: 2019-09-24 00:00:00
Title: Υπόθεση T-491/17: Διάταξη του Γενικού Δικαστηρίου της 24ης Σεπτεμβρίου 2019 – Opere Pie d’Onigo κατά Επιτροπής (Προσφυγή ακυρώσεως – Κρατικές ενισχύσεις – Καθεστώς ενισχύσεων που θεσπίστηκε από την Ιταλία υπέρ ορισμένων ιδιωτικών παρόχων κοινωνικών και υγειονομικών υπηρεσιών – Δαπάνες που προκύπτουν από τις απουσίες προσωπικού λόγω μητρότητας και λόγω φροντίδας μελών της οικογένειας που βρίσκονται σε κατάσταση εξαρτήσεως – Εισφορές που καταβάλλονται από το κράτος σε ιδιωτικές επιχειρήσεις – Απόφαση περί μη προβολής αντιρρήσεων – Κατάσταση που δεν συνεπάγεται μειονεκτική θέση του ενδιαφερομένου από απόψεως ανταγωνισμού – Πράξη που δεν αφορά άμεσα τον προσφεύγοντα – Απαράδεκτο)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/50
            
         
      Διάταξη του Γενικού Δικαστηρίου της 24ης Σεπτεμβρίου 2019 – Opere Pie d’Onigo κατά Επιτροπής
      (Υπόθεση T-491/17) (1)
      
      (Προσφυγή ακυρώσεως - Κρατικές ενισχύσεις - Καθεστώς ενισχύσεων που θεσπίστηκε από την Ιταλία υπέρ ορισμένων ιδιωτικών παρόχων κοινωνικών και υγειονομικών υπηρεσιών - Δαπάνες που προκύπτουν από τις απουσίες προσωπικού λόγω μητρότητας και λόγω φροντίδας μελών της οικογένειας που βρίσκονται σε κατάσταση εξαρτήσεως - Εισφορές που καταβάλλονται από το κράτος σε ιδιωτικές επιχειρήσεις - Απόφαση περί μη προβολής αντιρρήσεων - Κατάσταση που δεν συνεπάγεται μειονεκτική θέση του ενδιαφερομένου από απόψεως ανταγωνισμού - Πράξη που δεν αφορά άμεσα τον προσφεύγοντα - Απαράδεκτο)
      (2019/C 423/63)
      Γλώσσα διαδικασίας: η ιταλική
      
         Διάδικοι
      
      
         Προσφεύγον: Istituzione pubblica di assistenza e beneficenza «Opere Pie d’Onigo» (Pederobba, Ιταλία) (εκπρόσωπος: G. Maso, δικηγόρος)
      
         Καθής: Ευρωπαϊκή Επιτροπή (εκπρόσωποι: L. Armati και D. Recchia)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της από 27 Μαρτίου 2017 απόφασης της Επιτροπής να μην προβάλει αντιρρήσεις ως προς το καθεστώς ενισχύσεων που θέσπισε η Ιταλία υπέρ ορισμένων ιδιωτικών παρόχων κοινωνικών και υγειονομικών υπηρεσιών [κρατική ενίσχυση SA.38825 (2016/NN)] (ΕΕ 2017, C 219, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή ως απαράδεκτη.
                  
               
            
                  2)
               
               
                  
                     Παρέλκει η εξέταση των αιτήσεων παρεμβάσεως που υπέβαλαν τα Ipab di Vicenza, Ipab Casa Gino e Pierina Marani, Ipab Centro Residenziale per Anziani di Cittadelli, Azienda Pubblica dei Servizi alla Persona «Grimani Buttari – residenze per Anziani in Osimo» καθώς και η Ιταλική Δημοκρατία.
                  
               
            
                  3)
               
               
                  
                     Καταδικάζει το Istituzione pubblica di assistenza e beneficienza «Opere Pie d’Onigo» στα δικαστικά έξοδα.
                  
               
            
                  4)
               
               
                  
                     Τα Ipab di Vicenza, Ipab Casa Gino e Pierina Marani, Ipab Centro Residenziale per Anziani di Cittadelli, Azienda Pubblica dei Servizi alla Persona «Grimani Buttari – residenze per Anziani in Osimo» καθώς και η Ιταλική Δημοκρατία φέρουν τα δικαστικά έξοδά τους όσον αφορά τις αιτήσεις παρεμβάσεως.
                  
               
            
         (1)  EE C 330 της 2.10.2017.